Diari Oficial de la Generalitat Valenciana


Sumari del DOGV 919, del 10-10-1988 (1988/800874)

ORDRE de 20 de setembre de 1988, de la Conselleria d'Agricultura i Pesca, per la qual es prorroga el termini de finalització de les obres acollides a l'Ordre de 23 de febrer de 1988, per la qual es determinen les ajudes relatives al sector agrari afectat per les circumstàncies meteorològiques adverses esdevingudes durant la tardar de 1987 (DOGV de 10 de març de 1988, núm. 781).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/09/20/(2)/dof/vci/html**

### Dades del document

Número de DOGV
:   919

Data del DOGV
:   10-10-1988

Secció del DOGV
:   DISPOSICIONS GENERALS

Número del document
:   1988/800874


Data del document
:   20-09-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 20 de setembre de 1988, de la Conselleria d'Agricultura i Pesca, per la qual es prorroga el termini de finalització de les obres acollides a l'Ordre de 23 de febrer de 1988, per la qual es determinen les ajudes relatives al sector agrari afectat per les circumstàncies meteorològiques adverses esdevingudes durant la tardor de 1987 (DOGV de 10 de març de 1988, núm. 781).  
L'Ordre d'aquesta Conselleria de 23 de febrer de 1988 disposa, a l'article nou, que les obres que en són objecte hauran de ser enllestides abans del 30 de setembre de 1988.  
Atés que determinats Ajuntaments poden tenir-hi dificultats, ja siga de caràcter meteorològic, ja siga per la impossibilitat de contractar personal desocupat o maquinària, o per qualsevol altra circumstància que impedesca la realització de les obres en el temps previst a l'Ordre de referència, i fent ús de les facultats que tinc atribuïdes,  
ORDENE:  
Article primer  
Aquells ajuntaments que no puguen finalitzar les obres aprovades a l'empara de l'Ordre de 23 de febrer de 1988, abans del 30 de setembre de 1988, podran sol·licitar, abans del 30 d'octubre d'enguany, la pròrroga corresponent, tot justificant-ne els motius. En tot cas, hauran de presentar la certificació final de l'obra abans del 31 de desembre de 1988, d'acord amb el que determina l'article 33 de la Llei de la Generalitat Valenciana 1/1988, de 29 de febrer, de Pressuposts de la Generalitat Valenciana per a l'exercici 1988.  
Article segon  
Es facultada la Direcció General de Desenvolupament Agrari perquè concedesca la pròrroga de finalització de les obres, pel termini de temps que es considere necessari, atenent a les al·legacions exposades a la sol·licitud presentada per la corporació municipal.  
DISPOSICIO FINAL  
Aquesta Ordre entrarà en vigor el dia de la publicació al Diari Oficial de la Generalitat Valenciana.  
València, 20 de setembre de 1988.  
El Conseller d'Agricultura i Pesca,  
LUIS FONT DE MORA MONTESINOS


Còpia Permalink ELI